CELEX: 32020D0919
Language: hu
Date: 2020-06-30 00:00:00
Title: A Bizottság (EU) 2020/919 végrehajtási határozata (2020. június 30.) a 2007/453/EK határozat mellékletének Szerbia BSE-státusa tekintetében történő módosításáról (az értesítés a C(2020) 4236. számú dokumentummal történt) (EGT-vonatkozású szöveg)

2.7.2020   
               
               
                  HU
               
               
                  Az Európai Unió Hivatalos Lapja
               
               
                  L 209/19
               
            
         A BIZOTTSÁG (EU) 2020/919 VÉGREHAJTÁSI HATÁROZATA
         (2020. június 30.)
         a 2007/453/EK határozat mellékletének Szerbia BSE-státusa tekintetében történő módosításáról
         
            
               (az értesítés a C(2020) 4236. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 5. cikke (2) bekezdésének harmadik albekezdésére,
         mivel:
         
                     (1)
                  
                  
                     A 999/2001/EK rendelet értelmében meg kell határozni a tagállamok vagy harmadik országok, illetve azok régióinak (a továbbiakban: országok és régiók) BSE-státusát a következő három kategória egyikébe történő besorolással: elhanyagolható, ellenőrzött vagy meghatározatlan BSE-kockázat.
                  
               
                     (2)
                  
                  
                     A 999/2001/EK rendelet 5. cikkének (2) bekezdése úgy rendelkezik, hogy ha a Nemzetközi Állatjárványügyi Hivatal (a továbbiakban: OIE) a kérelmező országot a három BSE-kategória valamelyikébe besorolta, döntés születhet az uniós BSE-besorolás átértékeléséről. A 999/2001/EK rendelet hivatkozik az OIE-re, mivel ez a szervezet vezető szerepet játszik az OIE-tagországok és -övezetek BSE-kockázati besorolásuk szerinti osztályozásában, amely az OIE Szárazföldi Állatok Egészségügyi Kódexében (2) megállapított szabályoknak megfelelően történik.
                  
               
                     (3)
                  
                  
                     A 2007/453/EK bizottsági határozat (3) a BSE-kockázatok függvényében, mellékletének A., B. és C. részében határozza meg az országok és régiók BSE-státusát. Az említett melléklet A. részében felsorolt országok és régiók elhanyagolható BSE-kockázatot jelentőnek, a B. részében felsoroltak ellenőrzött BSE-kockázatot jelentőnek tekintendők, míg az említett melléklet C. része úgy rendelkezik, hogy az A. vagy B. részben fel nem sorolt országok vagy régiók meghatározatlan BSE-kockázatot jelentőnek tekintendők.
                  
               
                     (4)
                  
                  
                     Szerbia jelenleg meghatározatlan BSE-kockázatot jelentő országként a 2007/453/EK határozat mellékletének C. részébe tartozik.
                  
               
                     (5)
                  
                  
                     2019. május 28-án az OIE küldötteinek Világközgyűlése elfogadta a tagországok BSE-kockázati státusának elismeréséről szóló 19. sz. határozatát (4), 2019. május 31-i tervezett hatálybalépéssel. Az említett határozat az OIE Szárazföldi Állatok Egészségügyi Kódexével összhangban Szerbiát „az Egyesült Nemzetek által igazgatott Koszovó kivételével” elhanyagolható BSE-kockázatúnak ismerte el. Az OIE említett határozata nyomán a helyzet uniós újraértékelését követően a Bizottság úgy ítélte meg, hogy e harmadik ország OIE szerinti új BSE-státusának tükröződnie kell a 2007/453/EK határozat mellékletében.
                  
               
                     (6)
                  
                  
                     A 2007/453/EK határozat mellékletében szereplő országok és régiók jegyzékét ezért módosítani kell oly módon, hogy az egyrészről az Európai Közösségek és tagállamaik, másrészről a Szerb Köztársaság közötti stabilizációs és társulási megállapodás (5) 135. cikkében említett Szerbiát az említett melléklet A. részében, az elhanyagolható BSE-kockázatot jelentő országok vagy régiók között sorolja fel.
                  
               
                     (7)
                  
                  
                     A 2007/453/EK végrehajtási határozat mellékletét ezért ennek megfelelően módosítani kell.
                  
               
                     (8)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2007/453/EK határozat mellékletének A. részében a „Harmadik országok” cím alatti jegyzék a következőképpen módosul:
            
                        1.
                     
                     
                        a szöveg a Perura vonatkozó bejegyzés után és a Szingapúrra vonatkozó bejegyzés előtt a következő bejegyzéssel egészül ki:
                        
                                    „–
                                 
                                 
                                    Szerbia*”;
                                 
                              
                  
                        2.
                     
                     
                        e jegyzék vége a következő megjegyzéssel egészül ki:
                        
                                    „*
                                 
                                 
                                    Az egyrészről az Európai Közösségek és tagállamaik, másrészről a Szerb Köztársaság közötti stabilizációs és társulási megállapodás 135. cikkében meghatározottak szerint (HL L 278., 2013.10.18., 16. o.).”
                                 
                              
                  
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. június 30-án.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL L 147., 2001.5.31., 1. o.
         
         
            (2)  http://www.oie.int/international-standard-setting/terrestrial-code/access-online/
         
            (3)  A Bizottság 2007/453/EK határozata (2007. június 29.) a tagállamok vagy harmadik országok, illetve ezek valamelyik régiója BSE-státusának meghatározásáról a szarvasmarhafélék szivacsos agyvelőbántalma előfordulási kockázata alapján (HL L 172., 2007.6.30., 84. o.).
         
            (4)  http://www.oie.int/fileadmin/Home/eng/Animal_Health_in_the_World/docs/pdf/Resolutions/2019/A_R19_BSE_risk.pdf
         
            (5)  HL L 278., 2013.10.18., 16. o.